કોરોનામાંથી સાજા થયા પછી પણ બીમાર કેમ પડી રહ્યા છે લોકો?\nપ્રતીકાત્મક તસવીર

અનેક દિવસોની સારવાર પછી તે સંપૂર્ણ રીતે સ્વસ્થ થઈ ગયા. આ પછી પણ તેમને થાક, કમજોરી, શ્વાસ ચડવા લાગ્યો અને સૂવામાં તકલીફ પડવા જેવી સમસ્યા થવા લાગી. 

51 વર્ષના ભરત જુનેજા કહે છે, “મને અંદાજે સાત દિવસ સુધી વૅન્ટિલેટર પર રાખવો પડ્યો હતો. આ પછી 16 જૂને મારો રિપોર્ટ નેગેટિવ આવ્યો અને બે દિવસ પછી મને રજા મળી ગઈ. પરંતુ આ પછી પણ મને થાક અને નબળાઈનો અહેસાસ થવા લાગ્યો અને ચક્કર આવવા લાગ્યા. ”

ભરતે કહ્યું, “મને દાદરા ચડવામાં તકલીફ પડવા લાગી હતી અને જલદી ગુસ્સો આવવા લાગ્યો. મને વૅન્ટિલેટર પર અનેક દિવસો સુધી રહેવાના કારણે ભયાનક સપના આવવા લાગ્યા. ડૉક્ટરે કહ્યું કે આ પ્રક્રિયાનો ભાગ છે સ્વસ્થ થઈ જશો.”

વ્યવસાયે ઇજનેર ભરત જુનેજાની સારવાર ફોર્ટિસ હૉસ્પિટલમાં ચાલી રહી છે અને હવે તેમને સારું લાગી રહ્યું છે.  

કોરોના વાઇરસથી સ્વસ્થ થયા પછી પણ અનેક લોકો બીમાર પડી રહ્યા છે. તેમનામાં શ્વાસ લેવામાં તકલીફ, ચક્કર આવવા, થાકવું, સામાન્ય તાવ, જોઇન્ટ્સમાં દુખાવો અને ઉદાસીનતા જેવા લક્ષણ સામે આવી રહ્યા છે. આને પોસ્ટ કોવિડ સિમ્પટમ્સ કહે છે.

ભારત જ નહીં, વિદેશોમાં પણ લોકોએ સોશિયલ મીડિયા અથવા સર્વેમાં દ્વારા પોતાના અનુભવો રજૂ કર્યા છે. હાલમાં જ ગૃહ મંત્રી અમિત શાહનો કોરોના વાઇરસનો રીપોર્ટ નેગેટિવ આવ્યાના ત્રણ દિવસ પછી તેમને ફરીથી હૉસ્પિટલમાં દાખલ કરવા પડ્યા હતા. તેમને ચક્કર આવ્યા અને શરીર દુખાવાની ફરિયાદ હતી. 

દિલ્હીના રાજીવ ગાંધી સુપર સ્પેશિયાલિટી હૉસ્પિટલમાં આ મહિને પોસ્ટ કોવિડ ક્લિનિક પણ બનાવવામાં આવ્યું, જ્યાં કોરોનામાંથી સ્વસ્થ થયા પછી પણ જેમને તકલીફ થઈ રહી છે તેવા દરદીઓનો ઇલાજ થાય છે. 

ડૉક્ટરોના કહેવા પ્રમાણે એવા અનેક દરદી સામે આવી રહ્યા છે, જેમનો કોરોના વાઇરસની રિપોર્ટ નેગેટિવ આવ્યા પછી પણ લક્ષણ હોય છે અને તેમને ઇલાજની જરૂર પડી રહી છે.

પોસ્ટ કોવિડ લક્ષણ શું છે?

મેક્સ હૉસ્પિટલ, વૈશાલીમાં પલ્મનૉલૉજીના પ્રિન્સિપલ કન્સલ્ટન્ટ ડૉ. શરદ જોશી કહે છે, “કોરોના વાઇરસમાંથી સાજા થયા પછી અનેક દરદી અમારી પાસે આવી રહ્યા છે. તેમને થાક, શ્વાસ લેવામાં તકલીફ, ચક્કર આવવા અને બેભાન થવા જેવી સમસ્યા થઈ રહી છે. અનેક લોકોમાં સ્વાદ ન ઓળખવો અને ગળું ખરાબ થવાની તકલીફ થાય છે.”

જે દરદીમાં કોરોના સંક્રમણ જેટલું વધારે હોય છે, તેટલાં જ વધારે લક્ષણ તેમનામાં સ્વસ્થ થયા પછી જોવા મળે છે. જોકે, કોરોનાના સામાન્ય લક્ષણવાળા દરદીઓને પણ નબળાઈનો અહેસાસ થઈ...\n\ntl;dr:
હરિયાણાના ગુરુગ્રામમાં રહેતા ભરત જુનેજાને મે મહિનામાં ખ્યાલ આવ્યો કે તેઓ કોરોના પૉઝિટિવ છે. તેમના લક્ષણ ગંભીર હોવાથી તેમને હૉસ્પિટલમાં દાખલ થવું પડ્યું.